Viklou grafystė
Viklou grafystė (air. Contae Chill Mhantáin, angl. County Wicklow) – rytinė Airijos grafystė, įkurta 1606 metais, Lensteryje. Sostinė – Viklou, nors didžiausias miestas Brėjus turi beveik trigubai daugiau gyventojų. Viklou regionas pravardžiuojamas „Airijos sodais“ dėl savo išskirtinos gamtos, tai labai pamėgta turistų vieta. Driekiasi aukšti Viklou kalnai. Prateka tokios upės, kaip: Lifėjus, Darglas, Avoka, Sleinis. Nuo kalnų leidžiasi aukščiausias Airijoje – Pauerskourto krioklys.